Diari Oficial de la Generalitat Valenciana


Sumari del DOGV 4919, del 07-01-2005 (2004/12147)

RESOLUCIÓ de 15 de novembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Mixta del Conveni Col·lectiu per a Empleats de Notaries sobre revisió salarial i actualització per diferències de IPC (Codi 800035).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2004/12880


Data del document
:   15-11-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * notari
    * conveni col·lectiu

RESOLUCIÓ de 15 de novembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Mixta del Conveni Col·lectiu per a Empleats de Notaries sobre revisió salarial i actualització per diferències de IPC (Codi 800035). [2004/F12972]
  
Vista l'acta de l'acord subscrit el 28 de setembre de 2004 per la Comissió Mixta del Conveni Col·lectiu per a Empleats de Notaries del Territori del Col·legi Notarial de València sobre revisió salarial i actualització per diferències de IPC, presentada davant d'esta Direcció General de Treball i Seguretat Laboral, el dia 4 de novembre de 2004, i subscrit d'una part per l'Associació Professional de Notaris del Col·legi de València, i de l'altra, per l'Associació Professional Lliure d'Empleats de Notaries de la Comunitat Valenciana (APLEN), i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides segons Reial Decret 4105/82, de 29 de desembre, acorda:
  
Primer
  
Ordenar la seua inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i dipòsit del text original de l'acta.
  
Segon
  
Disposar la publicació en el Diari Oficial de la Generalitat Valenciana.
  
València, 15 de novembre de 2004.- El director general de Treball i Seguretat Laboral: Román Ceballos Sancho.
  
Acta de la Comissió Negociadora del Conveni Col·lectiu per a Empleats de Notaris del Territori del Col·legi Notarial de València. 2004-2005
  
València, 28 de setembre de 2004
  
A les 20.00 hores de hui, en la notaria d'Enrique Robles Perea, carrer de Jordi Juan, número 24-1a, de València, es reunix la Comissió Negociadora del Conveni Col·lectiu de Treball per als Empleats de Notaris del Territori del Col·legi Notarial de València, constituït per:
  
En representació de l'Associació Professional de Notaris del Col·legi de València: Enrique Robles Perea, notari de València; Fernando J. Pascual de Miguel, notari d'Almassora; José María Cid Fernández, notari d'Alboraya, i Ignacio Maldonado Chiarri, notari de Burjassot.
  
En representació de l'Associació Professional Lliure d'Empleats de Notaries de la Comunitat Valenciana. (APLEN), Antonio Santamaría Creo, de València; José Gallego Honrubia, de València; Juan Candela Cerdán, d'Alacant, Manuel Ros Porcar, de Castelló, i Eduardo Genovés Candel, de València.
  
Actuen com a portaveus de les respectives representacions els senyors Robles i Genovés. Presidix la reunió Enrique Robles Perea i actua com a secretari Eduardo Genovés Candel.
  
Al present acte se li dóna el caràcter de Junta Decisòria, que accepten, per unanimitat, i d'acord amb l'article 28.C) del conveni col·lectiu vigent de 26 d'octubre de 1992, es prenen, per unanimitat, els següents:
  
Acords
  
A. Aplicació dels acords
  
S'incrementen els salaris dels empleats per a les categories i grups de notaries del territori corresponent al Col·legi Notarial de València, que inclou les províncies de València, Castelló i Alacant:
  
- Per haver-se fixat oficialment el IPC de l'any 2003, en el 2,6%.
  
- Per la previsió d'inflació que fixà el Govern en el 2% per a l'any 2004.
  
- Per l'augment acordat l'1% sobre el IPC de l'any 2004.
  
- Per a quan quede fixat el IPC definitiu de l'any 2004.
  
- Per a quan el Govern anuncie la inflació per a l'any 2005.
  
- I per al moment en què quede fixat el IPC definitiu per a l'any 2005.
  
B. Increments
  
a) S'incrementa de forma provisional el salari per a l'any 2004, en el 2% (inflació prevista per a este any, BOE 31.12.2003) sobre el salari definitiu de l'any 2003, afegint l'1% sobre el seu resultat, segons allò acordat.
  
Este increment provisional (2%+1%=3% l'any 2004) serà pagat d'una sola vegada i de forma immediata amb efectes des de l'1 de gener de 2004
  
b) S'acorda que quan es conega el IPC definitiu de l'any 2004, s'aplicaran automàticament les diferències resultants en més o en menys i es pagaran amb efectes igualment des de primer d'any, el resultat serà el IPC definitiu més l'1% acordat.
  
c) Els salaris per a l'any 2005 s'aplicaran automàticament:
  
- De forma provisional quan el Govern publique la inflació prevista per a l'any 2005, es pagarà de forma automàtica amb efectes des de l'1 de gener del mateix any.
  
- La taula provisional que resulte es modificarà i transformarà en definitiva quan es conega el IPC d'este any 2005, les diferències resultants es pagaran d'una sola vegada i amb efectes des de l'1 de gener del mateix any 2005.
  
C. Taules
  
a) Any 2004. Prenent com a base la taula salarial definitiva de l'anterior any 2003, s'incrementa el salari provisional per a este en el 3% (resultat del 2% d'inflació previst més l'1% d'augment acordat), que dóna com a resultat la següent:
  
Taula salarial provisional per a l'any 2004 (subjecta a revisió segons IPC del mateix any)
  
Grup 1r Grup 2n Grup 3r
  
Oficials primers 1.361,72. 1.180,38 1.064,98
  
Oficials segons 1.170,49 1.066,08 919,90
  
Auxiliars 1.064,98 842,97 768,24
  
Copistes 844,07 692,41 663,82
  
Subalterns 627,55 627,55 627,55
  
b) Les taules següents es confeccionaran quan es complisquen cada una de les condicions previstes en l'apartat B, b) i c), d'este document i seran comunicades per ambdós col·lectius als membres respectius que representen.
  
c) A les quantitats resultants s'afegirà el complement d'antiguitat que pertoque en cada cas, d'acord amb l'article 29 del conveni esmentat.
  
Els salaris establits tenen la consideració de mínims, per la qual cosa els convenis acordats entre els notaris i els seus empleats que impliquen condicions més beneficioses per a ells, subsistiran per a qui els gaudisquen.
  
De la mateixa manera, els increments establits o que s'establisquen en virtut del present conveni, seran absorbits per qualsevol forma de retribució que perceben els empleats.
  
D. Els acords precedents i les variacions de salaris que es realitzen seran comunicats per la Comissió de Vigilància, amb caràcter immediat a tots els notaris i empleats del territori, per les seues respectives associacions professionals.
  
I perquè conste, llegida per tots es redacta i aprova pels reunits la present acta, que s'estén per exemplar quadruplicat i a un sols efecte, s'acorda la seua tramesa als afiliats dels col·lectius representats, es faculten els presidents de les associacions firmants, amb caràcter indistint i solidari per a efectuar tots els tràmits necessaris o que es creguen convenients davant dels organismes competents, inclosa la Direcció General de Treball i Seguretat Laboral de la Conselleria d'Economia, Hisenda i Ocupació de la Generalitat Valenciana, Direcció General de Treball i Seguretat Social i qualssevol altres centres oficials procedents, per a la publicació en el Diari Oficial de la Generalitat Valenciana i el registre en l'organisme que pertoque.
  
I en conformitat, es firma per tots els reunits la present acta, i s'alça la sessió a les 21.30 hores del dia de la data.
  
Per la representació notarial: Enrique Robles Perea, Fernando J. Pascual de Miguel, José María Cid Fernández i Ignacio Maldonado Chiarri
  
Per la representació dels empleats: Eduardo Genovés Candel, Antonio Santamaría Creo, José Gallego Honrubia, Juan Candela Cerdán i Manuel Ros Porcar.